
PATVIRTINTA
Molėtų rajono savivaldybės administracijos direktoriaus 2026 m. gegužės 7 d. įsakymu Nr. B6-251


MOLĖTŲ RAJONO SAVIVALDYBĖS UŽIMTUMO DIDINIMO PROGRAMOS PRIEMONIŲ VYKDYTOJŲ ATRANKOS ORGANIZAVIMO TVARKOS APRAŠAS

I SKYRIUS
 BENDROSIOS NUOSTATOS

1. Molėtų rajono savivaldybės užimtumo didinimo programos priemonių vykdytojų atrankos organizavimo tvarkos aprašas (toliau – Aprašas) reglamentuoja Molėtų rajono savivaldybės užimtumo didinimo programos priemonių vykdytojų atrankos (toliau – Atranka) organizavimo bei vykdymo sąlygas ir tvarką.
2. Atranką vykdo Molėtų rajono savivaldybės užimtumo didinimo programos priemonių vykdytojų atrankos komisija (toliau – Komisija), kurią tvirtina Molėtų rajono savivaldybės (toliau – Savivaldybė) administracijos direktorius. 
3. Atrankos tikslas – atrinkti įmones, įstaigas, organizacijas ar kitas organizacines struktūras (toliau – Darbdaviai), pageidaujančias vykdyti Molėtų rajono savivaldybės užimtumo didinimo programoje (toliau – Užimtumo didinimo programa) numatytus terminuotus darbus ieškantiems darbo asmenims, užsiregistravusiems Užimtumo tarnybos prie Socialinės apsaugos ir darbo ministerijos Panevėžio klientų aptarnavimo departamento Molėtų skyriuje (toliau – Užimtumo tarnyba) ir atitinkantiems šios programos tikslines grupes. 
4. Atranka organizuojama vadovaujantis Lietuvos Respublikos užimtumo įstatymu, Savivaldybės tarybos patvirtinta Užimtumo didinimo programa, kitais įstatymais bei teisės aktais.


II SKYRIUS
 ATRANKOS SĄLYGOS IR REIKALAVIMAI

5. Atranka organizuojama vieną kartą per metus, o prireikus ir dažniau Komisijos sprendimu.
6. Atrankoje gali dalyvauti Darbdaviai, kurie numato įdarbinti asmenis iš Užimtumo didinimo programoje nurodytų tikslinių grupių pagal terminuotas darbo sutartis. 
7. Atranka skelbiama Savivaldybės internetiniame puslapyje. Skelbime nurodomos Užimtumo didinimo programos priemonių vykdytojų atrankos sąlygos (Užimtumo didinimo programa, darbdavių atrankos kriterijai, pasiūlymų pateikimo terminai ir vieta, Užimtumo didinimo programos terminuotų darbų terminai, atsakingo už atrankos dokumentų priėmimą asmens telefono numeris ir kt.) bei kita reikalinga informacija.
8. Atrankoje norintys dalyvauti Darbdaviai turi pateikti:
8.1. užpildytą paraišką (1 priedas);
8.2.  įmonės registracijos patvirtintą kopiją (iš Savivaldybės biudžeto finansuojamoms įmonėms ir įstaigoms pateikti nereikia);
8.3. lėšų poreikio vykdyti Užimtumo didinimo programą sąmatą (2 priedas);
9. Paraiškos ir kiti dokumentai turi būti pateikti užklijuotose, užantspauduotose ir mechaniškai nepažeistuose vokuose, ant kurių turi būti užrašytas atrankos pavadinimas. 
10. Atrankos dalyvių pateiktos paraiškos ir dokumentai užregistruojami Molėtų rajono savivaldybės užimtumo didinimo programos priemonių vykdytojų atrankos organizavimo paraiškų registre.
11. Atrankai pateikta medžiaga dalyviui negrąžinama.
12. Jeigu Užimtumo didinimo programoje numatytų terminuotų darbų vykdymui neįregistruojamas nė vienas dalyvis, Atranka laikoma neįvykusia ir Komisija gali Atranką skelbti antrą kartą.

III SKYRIUS
ATRANKOS DALYVIŲ VERTINIMAS IR ATRANKA

13. Pasibaigus paraiškų ir kitų dokumentų dėl dalyvavimo Atrankoje pateikimo terminui, Komisija susipažįsta su pateiktomis paraiškomis ir dokumentais, vertina juos, atrenka Darbdavius, galinčius dalyvauti Užimtumo didinimo programoje. 
14. Taikoma dviejų pakopų pateiktų paraiškų atranka: techninis vertinimas ir prioritetinis vertinimas. 
15.  Techninis paraiškų vertinimas atliekamas užpildant Aprašo 3 priedo 1 lentelę pagal šias sąlygas : 
15.1. pateikta paraiška atitinka Aprašo 1 priede nustatytą formą;
15.2. paraiškoje pateikiama visa prašoma informacija, atlikti skaičiavimai yra teisingi;
15.3. paraiškoje planuojami organizuoti darbai atitinka Programos nuostatas;
15.4. kartu su paraiška pateikti prašomi priedai ir dokumentai (jei taikoma).
16. Darbdaviams pateiktose paraiškose prašant didesnės lėšų sumos, nei numatyta Programoje, atliekamas pateiktų paraiškų prioritetinis vertinimas. Prioritetiniam vertinimui pateikiamos tos paraiškos, kurios pagal techninį vertinimą buvo įvertintos teigiamai. Apie neigiamai įvertintas paraiškas raštu informuojami jas pateikę darbdaviai, nurodant priežastis.
17. Atliekant pateiktų paraiškų prioritetinį vertinimą, Komisijos nariai kiekvieną pateiktą paraišką vertina užpildydami Aprašo 3 priedo 2 lentelę .
18. Komisija atlikusi vertinimą, atrenka Darbdavius, galinčius dalyvauti Užimtumo didinimo programoje ir paskirsto lėšas atsižvelgdama į Užimtumo didinimo programai įgyvendinti skirtas lėšas.
19. Atrankos rezultatai įforminami protokolais, kuriuos pasirašo Komisijos pirmininkas ir sekretorius. 
20. Per 5 (penkias) darbo dienas su įvykusios Atrankos rezultatais supažindinamas Savivaldybės administracijos direktorius, kuris ne vėliau kaip per 5 (penkias) darbo dienas priima sprendimą dėl Užimtumo didinimo programos darbų finansavimo.
21. Kiekvienas Atrankos dalyvis ne vėliau kaip per 5 (penkias) darbo dienas nuo Savivaldybės administracijos direktoriaus įsakymo pasirašymo dienos informuojamas apie atrankos rezultatus ir skirtą finansavimą.
22. Apie Atrankos rezultatus ir skirtą finansavimą skelbiama Savivaldybės internetiniame puslapyje www.moletai.lt.

IV SKYRIUS 
BAIGIAMOSIOS NUOSTATOS

23. Su Atranka susiję dokumentai saugomi Lietuvos Respublikos archyvų įstatymo nustatyta tvarka.
24. Ginčai dėl Atrankos organizavimo ir Komisijos sprendimo sprendžiami Lietuvos Respublikos įstatymų ir kitų teisės aktų nustatyta tvarka.
25. Už Komisijos sprendimus pagal kompetenciją atsako Komisijos pirmininkas, sekretorius ir nariai Lietuvos Respublikos įstatymų nustatyta tvarka.

__________________________

Dokumentas1
Molėtų rajono savivaldybės užimtumo didinimo 
programos priemonių vykdytojų atrankos 
organizavimo tvarkos aprašo 
1 priedas



Molėtų rajono savivaldybės administracijai


PARAIŠKA
	DĖL DALYVAVIMO MOLĖTŲ RAJONO SAVIVALDYBĖS UŽIMTUMO DIDINIMO PROGRAMOS PRIEMONIŲ VYKDYTOJŲ ATRANKOJE  

 
	Įmonės, įstaigos, organizacijos pavadinimas
	

	Teisinis statusas, įregistravimo data ir numeris, įstaigos kodas
	

	Adresas ir pašto indeksas
	

	Telefonas
	

	Faksas
	

	Elektroninis paštas
	

	Banko pavadinimas
	

	Banko kodas
	

	Sąskaitos numeris
	

	Programos dalyvių skaičius 
	

	Darbų atlikimo terminas 
	Nurodyti terminuotų darbų vykdymo terminus (nuo... iki ...)

	Darbų pobūdis 

	


	Numatomų organizuoti darbų socialinė nauda vietos bendruomenei, prisidėjimas prie socialinės infrastruktūros palaikymo ir plėtojimo (aprašyti) 
	




Pareiškėjo vadovo vardas, pavardė, parašas  ...........................................................................
							
Pareiškėjo finansininko vardas, pavardė, parašas ....................................................................

A. V.


Data:  .......................................................

_______________

Molėtų rajono savivaldybės užimtumo didinimo 
programos priemonių vykdytojų atrankos organizavimo tvarkos aprašo 
2 priedas


(Organizacijos pavadinimas)

LĖŠŲ POREIKIO VYKDYTI UŽIMTUMO DIDINIMO PROGRAMĄ
SĄMATA

	
Mėnuo
	
Darbų 
pradžia
	
Darbų
pabaiga
	
Darbų trukmė (darbo 
dienos, valandos)
	
Darbuotojų skaičius*
	
Darbo užmokesčio
suma,
Eur
	
Socialinio draudimo įmokų suma, Eur 

	
Piniginė    kompensacija už  nepanaudotas  atostogas,
  Eur
	
Socialinių įmokų suma, priskaičiuota nuo kompen-sacijos už nepanaudotas atostogas, Eur
	
Lėšų 
poreikis iš viso,
Eur

	1. 
	2. 
	3. 
	4. 
	5. 
	6. 
	7. 
	8. 
	9. 
	10. 

	Birželis
	
	
	
	
	
	
	
	
	

	Liepa
	
	
	
	
	
	
	                
	
	

	Rugpjūtis
	
	
	
	
	
	
	
	
	

	...
	
	
	
	
	
	
	
	
	

	IŠ VISO
	
	
	
	
	
	
	
	
	


* Faktinis dirbančių asmenų skaičius (skirtingi asmenys)

Organizacijos vadovas                                                             ____________________________________
                                                                                                                        (parašas, vardas, pavardė)


Organizacijos vyr. finansininkas                                          ____________________________________
                                                                                                                         (parašas, vardas, pavardė)

_______________

Molėtų rajono savivaldybės užimtumo didinimo 
programos priemonių vykdytojų atrankos organizavimo tvarkos aprašo 
3 priedas
DARBDAVIO PASIŪLYMŲ VERTINIMAS
Įmonės pavadinimas, įmonės kodas ir adresas, tel. Nr., el. p. adresas
Užimtumo didinimo programos darbų pavadinimas

                                                                                                              1 lentelė 
	Eil.
Nr.
	Techninio vertinimo kriterijų pavadinimas
	Kriterijų įvertinimas

	

	

	Taip
	Ne

	1
	Ar darbdavio paraiška atitinka Aprašo 1 priede nustatytą formą?
	
	

	2
	Ar paraiškoje pateikiama visa prašoma informaciją?
	
	

	3
	Ar atlikti skaičiavimai yra teisingi?
	
	

	4
	Ar paraiškoje planuojami organizuoti darbai atitinka Programos nuostatas?
	
	

	5
	Ar su paraiška pateikti reikalaujami priedai ir dokumentai
	
	


                                                                                                                               2 lentelė 
	Prioritetinio vertinimo kriterijų pavadinimas 
	Maksimalus galimų balų skaičius
	Rekomenduojamos balų ribos
	Skirtų balų skaičius

	1
	2
	3
	4

	Numatomų įdarbinti bedarbių skaičius:
1-2 bedarbiai
3-4 bedarbiai
5-6 bedarbiai
7 ir daugiau bedarbių
	40
	
0
20
30
40
	

	Numatoma laikinųjų darbų organizavimo vidutinė trukmė (skaičiuojamas vidurkis):
įdarbinama virš 4 mėn. trukmei
įdarbinama  4 mėn. trukmei
įdarbinama  3 mėn. trukmei
įdarbinama  2 mėn. trukmei
įdarbinama  1 mėn. trukmei
	60


	


60
50
40
30
0

	

	1
	2
	3
	4

	Paraiškos vertinimas balais, iš viso:
	100
	
	



Pasiūlymai:
Komisija
